Document ID: 31997R0955

ΚΑΝΟΝΙΣΜΟΣ (ΕΚ) αριθ. 955/97 ΤΗΣ ΕΠΙΤΡΟΠΗΣ της 29ης Μαΐου 1997 για λεπτομέρειες εφαρμογής της απόφασης 97/126/ΕΚ του Συμβουλίου για τη διαχείριση ετήσιας δασμολογικής ποσόστωσης 5 000 τόνων ιχθυοτροφών που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής των Νήσων Φερόε
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 97/126/ΕΚ του Συμβουλίου, της 6ης Δεκεμβρίου 1996, σχετικά με τη σύναψη συμφωνίας μεταξύ της Ευρωπαϊκής Κοινότητας, αφενός, και της κυβέρνησης της Δανίας και της τοπικής κυβέρνησης των Νήσων Φερόε, αφετέρου (1), και ιδίως το άρθρο 2,
Εκτιμώντας:
ότι, μετά τη σύναψη της προαναφερόμενης συμφωνίας πρέπει να υπάρξει εγγύηση για την προσφυγή όλων των εισαγωγέων της Κοινότητας στην ετήσια δασμολογική ποσόστωση των 5 000 τόνων ιχθυοτροφών, καταγωγής Νήσων Φερόε, που προβλέπεται στο πρωτόκολλο αριθ. 4 της προαναφερόμενης συμφωνίας και να προβλεφθεί η εφαρμογή δασμού μηδέν Ecu ανά τόνο μέχρις εξαντλήσεως αυτής της ποσότητας 7
ότι, γι' αυτό τον τρόπο διαχείρισης, απαιτείται στενή συνεργασία μεταξύ των κρατών μελών και της Επιτροπής, με την οποία θα πρέπει ιδίως να είναι δυνατόν να παρακολουθηθεί η προοδευτική εξάντληση των δασμολογικών ποσοστώσεων και να ενημερώνονται σχετικά τα κράτη μέλη 7
ότι πρέπει να προβλεφθεί ότι τα πιστοποιητικά τα σχετικά με την εισαγωγή των εν λόγω προϊόντων θα πρέπει να εκδίδονται μέχρις εξαντλήσεως της προβλεπόμενης ποσότητας μετά από προθεσμία μελέτης και μέσω, ενδεχομένως, του καθορισμού ενιαίου ποσοστού μειώσεως των ζητουμένων ποσοτήτων 7
ότι, ειδικότερα, θα πρέπει να υπάρξει διασφάλιση της καταγωγής των προϊόντων εξαρτώντας την έκδοση των πιστοποιητικών εισαγωγής από την προσκόμιση των αποδείξεων εισαγωγής, που εκδίδονται ή καταρτίζονται στις Νήσους Φερόε 7
ότι πρέπει να προβλεφθούν τα στοιχεία που πρέπει να αναγράφονται στις αιτήσεις και στα πιστοποιητικά, κατά παρέκκλιση από τα άρθρα 8 και 21 του κανονισμού (ΕΟΚ) αριθ. 3719/88 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 495/97 (3) 7
ότι, για να διασφαλισθεί αποτελεσματική διαχείριση του προβλεπόμενου καθεστώτος, πρέπει να προβλεφθεί, κατά παρέκκλιση από το άρθρο 10 του κανονισμού (ΕΚ) αριθ. 1162/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1527/96 (5), ότι η εγγύηση που αφορά τα πιστοποιητικά εισαγωγής, στο πλαίσιο του εν λόγω καθεστώτος, καθορίζεται σε 25 Ecu ανά τόνο 7
ότι η απόφαση 97/126/ΕΚ έθεσε τέλος στην προηγούμενη συμφωνία που προσαρτάται στο παράρτημα της απόφασης 91/668/ΕΟΚ του Συμβουλίου (6) 7 ότι, κατά συνέπεια, ο κανονισμός (ΕΟΚ) αριθ. 641/92 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 1302/96 (8), καθίσταται άκυρος και πρέπει να καταργηθεί 7
ότι τα μέτρα που προβλέπονται στον εν λόγω κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα προϊόντα που υπάγονται στους κωδικούς ΣΟ ex 2309 90 10, ex 2309 90 31 και ex 2309 90 41, καταγωγής Νήσων Φερόε, και τα οποία απολαμβάνουν ετήσιας δασμολογικής ποσόστωσης με μηδενικό δασμό, για ποσότητα 5 000 τόνων, δυνάμει του καθεστώτος που προβλέπεται από τη συμφωνία που συνήφθη μεταξύ της Κοινότητας, αφενός και της κυβέρνησης της Δανίας και της τοπικής κυβέρνησης των Νήσων Φερόε, αφετέρου, μπορούν να εισαχθούν στην Κοινότητα σύμφωνα με τις διατάξεις του παρόντος κανονισμού.
Άρθρο 2
Για να τύχουν του μηδενικού δασμού που προβλέπονται στον παρόντα κανονισμό, τα εμπορεύματα πρέπει να συνοδεύονται, κατά τη στιγμή της θέσης του σε ελεύθερη κυκλοφορία, από την απόδειξη καταγωγής, πιστοποιητικό EUR.1 ή δήλωση επί του τιμολογίου που εκδίδεται ή καταρτίζεται στις Νήσους Φερόε σύμφωνα με το παράρτημα IV του πρωτοκόλλου 3 της προαναφερόμενης συμφωνίας για τα εν λόγω προϊόντα.
Άρθρο 3
1. Οι αιτήσεις χορηγήσεως πιστοποιητικού εισαγωγής κατατίθενται στις αρμόδιες αρχές κάθε κράτους μέλους την πρώτη εργάσιμη ημέρα της εβδομάδος έως τις 13:00, ώρα Βρυξελλών. Οι αιτήσεις πιστοποιητικού θα πρέπει να αφορούν ποσότητα ίση ή ανώτερη από 5 τόνους κατά βάρος προϊόντων και δεν μπορούν να υπερβούν ποσότητα 200 τόνων.
2. Τα κράτη μέλη διαβιβάζουν τις αιτήσεις πιστοποιητικού εισαγωγής στην Επιτροπή με τέλεξ ή τέλεφαξ το αργότερο στις 18:00, ώρα Βρυξελλών, την ημέρα της καταθέσεώς τους.
3. Το αργότερο την Παρασκευή που έπεται της ημέρας καταθέσεως των αιτήσεων, η Επιτροπή καθορίζει και αναφέρει με τέλεξ ή τέλεφαξ στα κράτη μέλη σε ποιό βαθμό έχει δοθεί συνέχεια στις αιτήσεις πιστοποιητικών.
4. Αμέσως μετά τη λήψη της ανακοινώσεως της Επιτροπής, τα κράτη μέλη εκδίδουν τα πιστοποιητικά εισαγωγής. Κατά παρέκκλιση από το άρθρο 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής εκδόσεώς του.
5. Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν μπορεί να είναι ανώτερη από εκείνη που αναγράφεται στις θέσεις 17 και 18 του πιστοποιητικού εισαγωγής. Για το σκοπό αυτό στη θέση 19 του εν λόγω πιστοποιητικού εγγράφεται ο αριθμός «0».
Άρθρο 4
Για τα προϊόντα που εισάγονται επωφελούμενα «μηδενικού» δασμού που προβλέπεται στο άρθρο 1 του παρόντος κανονισμού, στην αίτηση του πιστοποιητικού εισαγωγής και στο πιστοποιητικό πρέπει να περιλαμβάνονται:
α) στη θέση 8, η ένδειξη «Νήσοι Φερόε».
Το πιστοποιητικό δημιουργεί την υποχρέωση να γίνει εισαγωγή από τη χώρα αυτή 7
β) στη θέση 24, μία από τις ακόλουθες ενδείξεις:
- Derecho de aduana cero [artνculo 1 del Reglamento (CE) n° 955/97]
- Toldsatsen 0 ECU/t (artikel 1 i forordning (EF) nr. 955/97)
- Zollfrei (Artikel 1 der Verordnung (EG) Nr. 955/97)
- Τελωνειακός δασμός «μηδέν» [άρθρο 1 του κανονισμού (ΕΚ) αριθ. 955/97]
- Zero duty (Article 1 of Regulation (EC) No 955/97)
- Droit de douane «zιro» [article 1er du rθglement (CE) n° 955/97]
- Dazio doganale «0» [articolo 1 del regolamento (CE) n. 955/97]
- Nuldouanerechten (artikel 1 van Verordening (EG) nr. 955/97)
- Direito aduaneiro zero [artigo 1Ί do Regulamento (CE) nΊ 955/97]
- Tulliton/t (asetuksen (EY) N:o 955/97 1 artikla)
- Tullsatsen 0 ecu/t (artikel 1 i fφrordning (EG) nr 955/97).
Άρθρο 5
Κατά παρέκκλιση από το άρθρο 10 του κανονισμού (ΕΚ) αριθ. 1162/95, η εγγύηση που αφορά τα πιστοποιητικά εισαγωγής που προβλέπονται από τον παρόντα κανονισμό ανέρχεται σε 25 Ecu ανά τόνο.
Άρθρο 6
Καταργείται ο κανονισμός (ΕΟΚ) αριθ. 641/92.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Μαΐου 1997.

Labels: 3
18
6